पाकिस्तान में 25 जुलाई को आम चुनाव होने है. उससे पहले किसी सियासी रैली पर यह तीसरा आतंकी हमला है. उत्तरी वजीरिस्तान कबायली जिले से सटे बन्नू जिले में हुए विस्फोट में जमियत उलेमा ए इस्लाम - फजल के नेता एवं पूर्व संघीय मंत्री अकरम दुर्रानी मामूली रूप से घायल हुए. विस्फोटक एक मोटरबाइक पर लगाए गए थे। यह दुर्रानी के वाहन के पास पहुंची और इसमें विस्फोट हो गया. दुर्रानी सियासी गठबंधन मुत्तहिदा मजलिस ए अमाल के उम्मीदवार हैं.